Projektas

LIETUVOS RESPUBLIKOS VYRIAUSYBĖ

NUTARIMAS

DĖL LIETUVOS RESPUBLIKOS VYRIAUSYBĖS 2012 M. LIEPOS 18 D. NUTARIMO NR. 916 „Dėl VIEŠUOSIUS INTERESUS ATITINKANČIŲ PASLAUGŲ ELEKTROS ENERGETIKOS SEKTORIUJE TEIKIMO IR JŲ APIMČIŲ NUSTATYMO TVARKOS APRAŠO PATVIRTINIMO“ PAKEITIMO

2022 m. d. Nr.

Vilnius

Lietuvos Respublikos Vyriausybė nutaria:

Pakeisti Lietuvos Respublikos Vyriausybės 2012 m. liepos 18 d. nutarimą Nr. 916 „Dėl Viešuosius interesus atitinkančių paslaugų elektros energetikos sektoriuje teikimo ir jų apimčių nustatymo tvarkos aprašo patvirtinimo“:

1. Pakeisti preambulę ir ją išdėstyti taip:

„Vadovaudamasi Lietuvos Respublikos elektros energetikos įstatymo 6 straipsnio 1 dalies 5 punktu, 74 straipsnio 1 ir 2 dalimis, Lietuvos Respublikos atsinaujinančių išteklių energetikos įstatymo 5 straipsnio 2 dalies 4 punktu, 20 straipsnio 2 dalimi, Lietuvos Respublikos Vyriausybė nutaria:“.

2. Pakeisti nurodytu nutarimu patvirtintą Viešuosius interesus atitinkančių paslaugų elektros energetikos sektoriuje teikimo ir jų apimčių nustatymo tvarkos aprašą:

2.1. Pakeisti 2 punktą ir jį išdėstyti taip:

„2. Aprašas taikomas energetikos įmonėms, turinčioms elektros energijos perdavimo, skirstymo ir visuomeninio tiekimo licencijas, asmenims, teikiantiems Apraše nustatytas viešuosius interesus atitinkančias paslaugas, viešuosius interesus atitinkančių paslaugų lėšų administratoriui ir kitiems elektros energijos rinkos dalyviams.“

2.2. Pakeisti 6 punktą ir jį išdėstyti taip:

„6. Kitos Apraše vartojamos sąvokos suprantamos taip, kaip jos apibrėžtos Lietuvos Respublikos energetikos įstatyme, Lietuvos Respublikos elektros energetikos įstatyme ir Lietuvos Respublikos atsinaujinančių išteklių energetikos įstatyme.“

2.3. Pakeisti 7.1 papunktį ir jį išdėstyti taip:

„7.1. elektros energijos gamybą naudojant atsinaujinančius energijos išteklius, atsakomybę už šios gamybos sukeltą disbalansą elektros energijos rinkoje (toliau – disbalansas) užtikrinančius veiksmus ir rinkos dalyvių, kurie iki Lietuvos Respublikos elektros energetikos įstatymo Nr. VIII-1881 2, 16, 22, 34, 40, 46, 67, 74 straipsnių pakeitimo ir Įstatymo papildymo 211 straipsniu įstatymo Nr. XIII-1891 įsigaliojimo Atsinaujinančių išteklių energetikos įstatymo nustatyta tvarka ir sąlygomis įgijo teisę pasinaudoti fiksuotu elektros energijos iš atsinaujinančių energijos išteklių tarifu, ir naudojant atsinaujinančius energijos išteklius pagamintos elektros energijos centralizuotą prekybą, vykdomą Vyriausybės ar jos įgaliotos institucijos nustatyta tvarka;“.

2.4. Pakeisti 7.2 papunktį ir jį išdėstyti taip:

„7.2. elektros energijos gamybą elektrinėse, kuriose elektros energija gaminama didelio naudingumo kogeneracijos būdu;“.

2.5. Pripažinti netekusiu galios 7.8 papunktį.

2.6. Pakeisti 8.2 papunktį ir jį išdėstyti taip:

„8.2. gamintojai, gaminantys elektros energiją didelio naudingumo kogeneracijos būdu;“.

2.7. Pakeisti 8.5 papunktį ir jį išdėstyti taip:

„8.5. asmenys, teikiantys Aprašo 7.7 papunktyje nustatytas viešuosius interesus atitinkančias paslaugas;“.

2.8. Pakeisti 8.6 papunktį ir jį išdėstyti taip:

„8.6. elektros energijos perdavimo sistemos operatorius (toliau – perdavimo sistemos operatorius) ir elektros energijos skirstomųjų tinklų operatorius (toliau – skirstomųjų tinklų operatorius), pagal Elektros energetikos įstatymo 59 straipsnio 4 dalį prisiimantys finansinę atsakomybę už rinkos dalyvio, kuris vykdo Aprašo 7.1 papunktyje nurodytą elektros energijos gamybą ir kuriam taikomas fiksuotas elektros energijos iš atsinaujinančių išteklių tarifas, ir kuris Elektros energetikos įstatymu ir (ar) Atsinaujinančių išteklių energetikos įstatymu yra atleistas nuo atsakomybės už disbalansą, ir kurio pagamintą elektros energiją centralizuotai superka paskirtoji įmonė ar skirstomųjų tinklų operatorius, sukeltą disbalansą.“

2.9. Pakeisti 96.2 papunktį ir jį išdėstyti taip:

„96.2. turi galiojančią elektros energijos biržos dalyvio sutartį arba galiojančią sutartį su kitu asmeniu, kuris asmeniui atstovauja elektros energijos biržoje;“.

2.10. Pakeisti 96.3 papunktį ir jį išdėstyti taip:

„96.3. yra už balansą elektros energijos rinkoje atsakinga šalis ir su elektros energijos perdavimo sistemos operatoriumi yra sudaręs atsiskaitymo už disbalansą sutartį arba su kitu asmeniu, kuris yra už balansą elektros energijos rinkoje atsakinga šalis, yra sudaręs sutartį dėl atsakomybės už disbalansą perdavimo;“.

2.11. Pakeisti 111.2 papunktį ir jį išdėstyti taip:

„111.2. perkamos remtinos elektros energijos mėnesiniai kiekiai, nurodyti visuomeninio tiekėjo ir atitinkamo elektros energijos gamintojo sudarytoje sutartyje, taip pat savaitės ir paros elektros energijos gamybos grafikai, atsižvelgiant į pokyčius elektros ir šilumos rinkose, gali būti operatyviai keičiami elektros energijos gamintojams ir visuomeniniam tiekėjui susitarus elektros energijos prekybą reguliuojančiuose teisės aktuose nustatyta tvarka.“

2.12. Pripažinti netekusiu galios 12 punktą.

2.13. Pakeisti 121.2 papunktį ir jį išdėstyti taip:

„121.2. Jei visuomeninis tiekėjas, sudarydamas remtinos elektros energijos pirkimo–pardavimo sutartis su elektros energijos gamintojais, teikiančiais Aprašo 7.2 ir 7.3 papunkčiuose nustatytas viešuosius interesus atitinkančias paslaugas, numato supirkti ne visą konkrečiam elektros energijos gamintojui Vyriausybės nustatytą elektros energijos gamybos apimties kiekį, tai šis elektros energijos gamintojas nenumatomą supirkti remtinos elektros energijos dalį gali parduoti savo nuožiūra elektros energijos prekybą reguliuojančiuose teisės aktuose nustatytais būdais ir tvarka. Visuomeninio tiekėjo atsisakyta nupirkti elektros energijos dalis bus laikoma remtina elektros energijos gamybos apimtimi, jei gamintojai, teikiantys Aprašo 7.2 ir 7.3 papunkčiuose nustatytas viešuosius interesus atitinkančias paslaugas, dėl techninių ir (ar) technologinių priežasčių privalėjo gaminti, o gamintojų, teikiančių Aprašo 7.2 papunktyje nustatytas viešuosius interesus atitinkančias paslaugas, pagaminta elektros energija taip pat atitiko didelio naudingumo kogeneracijos reikalavimus.“

2.14. Pakeisti 14 punktą ir jį išdėstyti taip:

„14. Jeigu Elektros energetikos įstatyme ir (ar) Atsinaujinančių išteklių energetikos įstatyme nurodytais atvejais Aprašo 7.1 papunktyje nustatytą viešuosius interesus atitinkančią paslaugą teikiantiems gamintojams, kurie įgijo teisę pasinaudoti fiksuotu elektros energijos iš atsinaujinančių išteklių tarifu, netaikoma atsakomybė už disbalansą, o už tokių gamintojų sukeltą disbalansą finansiškai atsako perdavimo sistemos ar skirstomųjų tinklų operatorius, perdavimo sistemos ir skirstomųjų tinklų operatorių vykdant atsakomybę už Aprašo 7.1 papunktyje nustatytą viešuosius interesus atitinkančią paslaugą teikiančių gamintojų pagamintos elektros energijos sukeltą disbalansą užtikrinančius veiksmus patirtos sąnaudos priskiriamos Aprašo 7.1 papunktyje nustatytos viešuosius interesus atitinkančios paslaugos teikimo sąnaudoms ir kompensuojamos pagal Viešuosius interesus atitinkančių paslaugų elektros energetikos sektoriuje lėšų administravimo tvarkos apraše nustatytą tvarką ir sąlygas. Perdavimo sistemos ir skirstomųjų tinklų operatorių sąnaudos kompensuojamos kas mėnesį, įvertinus faktines per ataskaitinį mėnesį, vykdant atsakomybę už disbalansą užtikrinančius veiksmus, patirtas sąnaudas. Taryba, nustatydama viešuosius interesus atitinkančių paslaugų lėšų poreikį ateinantiems kalendoriniams metams, įvertina faktinių, vykdant atsakomybę už disbalansą užtikrinančius veiksmus, patirtų sąnaudų ir tokių prognozuotų sąnaudų neatitikimą per praėjusius kalendorinius metus.“

2.15. Pakeisti 141 punktą ir jį išdėstyti taip:

„141. Prie Aprašo 7.1 papunktyje nurodytų viešuosius interesus atitinkančių paslaugų teikimo sąnaudų priskiriamos ir Energetikos ministerijos paskirtos elektros energetikos įmonės ir (ar) skirstomųjų tinklų operatoriaus, aptarnaujančio daugiau kaip 100 000 vartotojų, elektros energijos gamintojo pageidavimu privalomai superkančio atsinaujinančius energijos išteklius naudojant pagamintą elektros energiją, sąnaudos, atsirandančios superkant ir parduodant atsinaujinančius energijos išteklius naudojant pagamintą elektros energiją. Energetikos ministerijos paskirtai elektros energetikos įmonei ir (ar) skirstomųjų tinklų operatoriui, aptarnaujančiam daugiau kaip 100 000 vartotojų, kompensuojama viešuosius interesus atitinkančių paslaugų lėšomis pagal Viešuosius interesus atitinkančių paslaugų elektros energetikos sektoriuje lėšų administravimo tvarkos apraše nustatytą tvarką ir sąlygas.“

2.16. Pakeisti 142 punktą ir jį išdėstyti taip:

„142. Jeigu Elektros energetikos įstatyme ir (ar) Atsinaujinančių išteklių energetikos įstatyme nurodytais atvejais Aprašo 7.1 papunktyje nustatytą viešuosius interesus atitinkančią paslaugą teikiantiems gamintojams, kurie įgijo teisę pasinaudoti elektros energijos iš atsinaujinančių išteklių kainos priedu, arba gamintojams, kurie įgijo teisę pasinaudoti fiksuotu elektros energijos iš atsinaujinančių išteklių tarifu ir kurie po 2019 m. gegužės 1 d. nepasibaigus skatinimo laikotarpiui pradėjo prekiauti elektros energija kitais elektros energijos prekybą reguliuojančiuose teisės aktuose nustatytais būdais, netaikoma atsakomybė už disbalansą, tačiau jie patys vykdo atsakomybę už disbalansą užtikrinančius veiksmus, šių gamintojų vykdant atsakomybę už disbalansą užtikrinančius veiksmus patirtos pagrįstos sąnaudos priskiriamos Aprašo 7.1 papunktyje nustatytoms viešuosius interesus atitinkančios paslaugos teikimo sąnaudoms ir kompensuojamos pagal Viešuosius interesus atitinkančių paslaugų elektros energetikos sektoriuje lėšų administravimo tvarkos apraše nustatytą tvarką ir sąlygas. Elektros energijos gamintojų patirtos sąnaudos kompensuojamos kas mėnesį, įvertinus faktines ataskaitinio mėnesio pagrįstas vykdant atsakomybę už disbalansą užtikrinančius veiksmus patirtas sąnaudas. Taryba, nustatydama viešuosius interesus atitinkančių paslaugų lėšų poreikį ateinantiems kalendoriniams metams, įvertina faktinių pagrįstų vykdant atsakomybę už disbalansą užtikrinančius veiksmus patirtų sąnaudų ir prognozuotų sąnaudų neatitikimą per praėjusius kalendorinius metus.“

2.17. Pakeisti 15 punktą ir jį išdėstyti taip:

„15. Aprašo 7.2 papunktyje nurodytą viešuosius interesus atitinkančią paslaugą teikiantiems gamintojams už pagamintą ir į tinklus patiektą elektros energiją kompensuojama viešuosius interesus atitinkančių paslaugų lėšomis, jeigu šie gamintojai gamina elektros energiją didelio naudingumo kogeneracijos būdu, kaip tai apibrėžta Elektros energetikos įstatyme. Nustatant, ar jų bendra šilumos ir elektros energijos gamyba laikytina didelio naudingumo, atsižvelgiama į kilmės pažymėjimus, išduotus vadovaujantis energetikos ministro tvirtinamomis elektros energijos, pagamintos didelio efektyvumo kogeneracijos proceso metu, kilmės garantijos pažymėjimų išdavimo taisyklėmis.“

2.18. Pakeisti 20 punktą ir jį išdėstyti taip:

„20. Viešuosius interesus atitinkančių paslaugų lėšos nerenkamos už Elektros energetikos įstatymo 74 straipsnio 5 dalyje nurodytą elektros energiją.“

2.19. Papildyti 201punktu:

„201. Jeigu elektros energija yra skirta energijos kaupimo įrenginiams, kurių įrengtoji galia yra ne mažesnė kaip 1 MW, įkrauti ir jeigu energijos kaupimo įrenginiams įkrauti patiektas elektros energijos kiekis, išskyrus technologinius nuostolius, vėliau yra grąžinamas į operatorių elektros tinklus, viešuosius interesus atitinkančių paslaugų lėšos nerenkamos už visą energijos kaupimo įrenginiui patiektą elektros energijos kiekį (energijos kaupimo įrenginiui įkrauti ir technologinėms reikmėms), jeigu yra įrengti atskiri energijos kaupimo įrenginiui įkrauti skirtos ir iš šio įrenginio į elektros tinklus patiekiamos elektros energijos apskaitos prietaisai ir (ar) yra galimybė atskirti energijos kaupimo įrenginiui įkrauti patiektos ir energijos kaupimo įrenginio savininko, kaip elektros energijos vartotojo, savo ūkio poreikiams suvartotos elektros energijos kiekius.“

2.20. Pripažinti netekusiu galios 211 punktą.

Ministras Pirmininkas

Energetikos ministras